Skupni predlog UREDBA SVETA o spremembi Uredbe Sveta (EU) št. 1284/2009 o uvedbi nekaterih posebnih omejevalnih ukrepov v zvezi z Republiko Gvinejo /* JOIN/2014/014 final - 2014/0113 (NLE) */





OBRAZLOŽITVENI MEMORANDUM 1. Uredba Sveta (EU) št. 1284/2009[1] z dne 22. decembra 2009 uvaja nekatere omejevalne ukrepe v zvezi z Republiko Gvinejo, v skladu s Skupnim stališčem 2009/788/SZVP[2] (ki ga je nadomestil Sklep Sveta 2010/638/SZVP[3]). Ti ukrepi vključujejo prepoved zagotavljanja tehnične in finančne pomoči ter drugih storitev v povezavi z vojaško opremo in embargo na opremo, ki bi se lahko uporabila za notranjo represijo. 2. Svet pripravlja sklep o spremembi Sklepa Sveta 2010/638/SZVP, da bi se odpravil embargo na orožje in embargo na opremo, ki bi se lahko uporabila za notranjo represijo. 3. Za odpravo teh ukrepov je treba ukrepati na ravni EU. 4. Uredbo Sveta (EU) št. 1284/2009 je zato treba spremeniti. 2014/0113 (NLE) Skupni predlog UREDBA SVETA o spremembi Uredbe Sveta (EU) št. 1284/2009 o uvedbi nekaterih posebnih omejevalnih ukrepov v zvezi z Republiko Gvinejo SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 215(1) Pogodbe, ob upoštevanju Sklepa Sveta 2010/638/SZVP o omejevalnih ukrepih proti Republiki Gvineji,[4] ob upoštevanju skupnega predloga Visokega predstavnika Unije za zunanje zadeve in varnostno politiko ter Komisije, ob upoštevanju naslednjega: (1) Uredba Sveta (EU) št. 1284/2009[5] z dne 22. decembra 2009 uvaja nekatere omejevalne ukrepe v zvezi z Republiko Gvinejo, v skladu s Skupnim stališčem Sveta 2009/788/SZVP[6] (ki ga je nadomestil Sklep Sveta 2010/638/SZVP). Ti ukrepi vključujejo prepoved zagotavljanja tehnične in finančne pomoči ter drugih storitev v povezavi z vojaško opremo in embargo na opremo, ki bi se lahko uporabila za notranjo represijo. (2) Svet je... marca 2014 sprejel Sklep 2014/.../SZVP o spremembi Sklepa Sveta 2010/638/SZVP o odpravi embarga na orožje in embarga na opremo, ki bi se lahko uporabila za notranjo represijo. (3) Nekateri vidiki odprave teh ukrepov spadajo na področje uporabe Pogodbe o delovanju Evropske unije, zato je predvsem zaradi zagotovitve, da jih bodo gospodarski subjekti v vseh državah članicah enotno uporabljali, za njihovo izvajanje potreben regulativni ukrep na ravni Unije. (4) Uredbo Sveta (EU) št. 1284/2009 bi bilo treba ustrezno spremeniti – SPREJEL NASLEDNJO UREDBO: Člen 1 Uredba (EU) št. 1284/2009 se spremeni: (1) V členu 1 se črtajo točke (a), (b) in (c). (2) Členi 2, 3, 4 in 5 se črtajo. (3) Priloga I se črta. (4) Priloga III se nadomesti z besedilom v prilogi k tej uredbi. Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik […] [1] UL L 346, 23.12.2009, str. 26. [2] UL L 281, 28.10.2009, str. 7. [3] UL L 280, 26.10.2010, str. 10. [4] UL L 280, 26.10.2010, str. 10. [5] Uredba Sveta (EU) št. 1284/2009 z dne 22. decembra 2009 o uvedbi nekaterih posebnih omejevalnih ukrepov v zvezi z Republiko Gvinejo (UL L 346, 23.12.2009, str. 26). [6] Skupno stališče Sveta 2009/788/SZVP z dne 27. oktobra o omejevalnih ukrepih proti Republiki Gvineji (UL L 281, 28.10.2009, str.7). PRILOGA k skupnemu predlogu za UREDBO SVETA o spremembi Uredbe Sveta (EU) št. 1284/2009 o uvedbi nekaterih posebnih omejevalnih ukrepov v zvezi z Republiko Gvinejo „PRILOGA III Spletišča z informacijami o pristojnih organih ter naslov za pošiljanje uradnih obvestil Evropski komisiji BELGIJA http://www.diplomatie.be/eusanctions BOLGARIJA http://www.mfa.bg/en/pages/135/index.html ČEŠKA http://www.mfcr.cz/mezinarodnisankce DANSKA http://um.dk/da/politik-og-diplomati/retsorden/sanktioner/ NEMČIJA http://www.bmwi.de/DE/Themen/Aussenwirtschaft/aussenwirtschaftsrecht,did=404888.html ESTONIJA http://www.vm.ee/est/kat_622/ IRSKA http://www.dfa.ie/home/index.aspx?id=28519 GRČIJA http://www.mfa.gr/en/foreign-policy/global-issues/international-sanctions.html ŠPANIJA http://www.exteriores.gob.es/Portal/es/PoliticaExteriorCooperacion/GlobalizacionOportunidadesRiesgos/Documents/ORGANISMOS%20COMPETENTES%20SANCIONES%20INTERNACIONALES.pdf FRANCIJA http://www.diplomatie.gouv.fr/autorites-sanctions/ HRVAŠKA http://www.mvep.hr/sankcije ITALIJA http://www.esteri.it/MAE/IT/Politica_Europea/Deroghe.htm CIPER http://www.mfa.gov.cy/sanctions LATVIJA http://www.mfa.gov.lv/en/security/4539 LITVA http://www.urm.lt/sanctions LUKSEMBURG http://www.mae.lu/sanctions MADŽARSKA http://www.kulugyminiszterium.hu/kum/hu/bal/Kulpolitikank/nemzetkozi_szankciok/ MALTA https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx NIZOZEMSKA www.rijksoverheid.nl/onderwerpen/internationale-vrede-en-veiligheid/sancties AVSTRIJA http://www.bmeia.gv.at/view.php3?f_id=12750&LNG=en&version= POLJSKA http://www.msz.gov.pl PORTUGALSKA http://www.portugal.gov.pt/pt/os-ministerios/ministerio-dos-negocios-estrangeiros/quero-saber-mais/sobre-o-ministerio/medidas-restritivas/medidas-restritivas.aspx ROMUNIJA http://www.mae.ro/node/1548 SLOVENIJA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAŠKA http://www.mzv.sk/sk/europske_zalezitosti/europske_politiky-sankcie_eu FINSKA http://formin.finland.fi/kvyhteistyo/pakotteet ŠVEDSKA http://www.ud.se/sanktioner ZDRUŽENO KRALJESTVO https://www.gov.uk/sanctions-embargoes-and-restrictions Naslov za pošiljanje uradnih obvestil Evropski komisiji: European Commission Service for Foreign Policy Instruments (FPI) EEAS 02/309 B-1049 Brussels Belgium E-naslov: relex-sanctions@ec.europa.eu“